Dybwad arbeidet en tid som forsikringsagent og fikk derigjennom et innblikk i nordnorske fortellinger som han erindret og bygde videre på i sine bøker og kåseri. Arthur Arntzen karakteriserte Dybwad som «storlygar» i positiv forstand. Han hentet gjerne motiver, språk og skikkelser fra distriktene rundt Tromsø. På 1960-tallet var han fast i radioprogrammet «Søndagsposten». Han var med på etableringen av Nordnorsk Forfatterlag.